વરાઇટી : બ્લૉક-પ્રિન્ટેડ ફૅબ્રિકમાં ઘણી વરાઇટી થઈ શકે; જેમ કે સાડી, ડ્રેસ, કુર્તી, શટ્ર્સ, પાયજામા વગેરે. જેમ અલગ-અલગ કપડાં બને છે એમ જ બ્લૉક-પ્રિન્ટિંગ અલગ-અલગ ફૅબ્રિક પર પણ થાય છે; જેમ કે કૉટન, સિલ્ક, મલમલ વગેરે. પરંતુ સૌથી સુંદર ઉઠાવ કૉટન પર આવે છે. બ્લૉક-પ્રિન્ટમાં ડિઝાઇનની ઘણી વરાઇટી મળે છે. જેમ કે ઝીણી બુટ્ટીની ડિઝાઇન છે કે માત્ર પાંચથી લઈને આઠ ઇંચ સુધીના બુટ્ટા છે અથવા સિંગલ કલરમાં ડિઝાઇન અથવા બે કલરમાં ડિઝાઇન કે જે કલરનું ફૅબ્રિક હોય એવા જ કલરની બ્રાસો પ્રિન્ટ આપીને એના પર બુટ્ટા એક અલગ જ લુક આપે છે. પ્રિન્ટમાં પણ અલગ-અલગ આપી શકાય જેમ કે ઘડવાલી, કલમકારી, ઍબ્સ્ટ્રૅક્ટ, માયથોલૉજિકલ, ન્યુઝપેપર, જ્યૉમેટ્રિક, ફ્લોરલ વગેરે.